ՀԻՄՆԱՎՈՐՈՒՄ

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ՈՒ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. **Ընթացիկ իրավիճակը և իրավական ակտի ընդունման անհրաժեշտությունը.**

Որոշման նախագծի ընդունումը պայմանավորված է ՀՀ Շիրակի մարզի Գյումրի քաղաքի Տիգրան Մեծ N5 շենքի թվով 3 մուտքերի ուժեղացման վերականգնման անհրաժեշտությամբ:

Անհրաժեշտ ենք համարում նշել, որ վերոնշյալ աշխատանքների իրականացման համար նախագծանախահաշվային փաստաթղթերի ձեռքբերման նպատակով ՀՀ կառավարության 07.10.2021թ. N1641-Ն որոշմամբ 3895,25 հազ․ դրամ (անհրաժեշտ գումարի 25%-ը, որպես կանխավճար) գումար է հատկացվել ՀՀ տարածքային կառավարման և ենթակառուցվածքների նախարարությանը (կատարող՝ Քաղաքաշինության կոմիտե)։ Սակայն համաձայն Քաղաքաշինության կոմիտեի 21.03.2022թ. N 01/27.3/2491-2022 գրության՝ ելակետային տվյալները և բնակիչների կողմից անհրաժեշտ համաձայնությունները Քաղաքաշինության կոմիտե են ներկայացվել 2021 թվականի դեկտեմբերի 21-ին, ինչով պայմանավորված՝ գնման գործընթաց չի իրականացվել, իսկ հատկացված ֆինանսական միջոցները վերադարձվել են ՀՀ պետական բյուջե: Ներկա պահին առկա են անհրաժեշտ ելակետային տվյալները և բոլոր բնակիչների համաձայնությունները և համապատասխան ֆինանսական միջոցներ հատկացնելու պարագայում կձեռնարկվեն անհրաժեշտ միջոցառումներ՝ ծրագրի իրականացման համար։

1. **Առաջարկվող կարգավորման բնույթը.**

 Հայաստանի Հանրապետության Շիրակի մարզի Գյումրի քաղաքի Տիգրան Մեծ N5 շենքի թվով 3 մուտքերի ուժեղացման վերականգնման աշխատանքների նախագծանախահաշվային փաստաթղթերի ձեռքբերման համար նախատեսվում է հատկացնել 15,581 հազ․ դրամ (ծրագրի խոշորացված արժեքը 283 մլն դրամ) (կատարող՝ ՀՀ Շիրակի մարզպետարան)։ Հաշվարկը կատարվել է Քաղաքաշինության կոմիտեի կողմից։ 29.09.2017թ «Սեյսմանախագիծ» ՍՊԸ-ի կողմից կատարված ուսումնասիրության արդյունքում՝ համաձայն գործող ՀՀՇՆ 11-6.02-2006 նորմերի աղյուսակ 24-ի և «Բնակելի, հասարակական և արտադրական շենքերի տեխնիկական հետազոտման մեթոդական ցուցումների» շենքի առաջին հատվածամասի վնասվածությունը գնահատվել է 3-4-րդ աստիճանի, 2-րդ հատվածամասինը՝ 1-2-րդ:

1. **Նախագծի մշակման գործընթացում ներգրավված ինստիտուտները, անձիք և նրանց դիրքորոշումները.**

 Նախագիծը մշակվել է Հայաստանի Հանրապետության տարածքային կառավարման և ենթակառուցվածքների նախարարության կողմից:

1. **Ակնկալվող արդյունքը.**

Նախագծի ընդունմամբ ակնկալվում է ձեռք բերել Գյումրի քաղաքի Տիգրան Մեծ N5 շենքի թվով 3 մուտքերի ուժեղացման վերականգնման աշխատանքների նախագծանախահաշվային փաստաթղթերը։

**5.** **Կապը ռազմավարական փաստաթղթերի հետ․ Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․**

 «Հայաստանի Հանրապետության 2022 թվականի պետական բյուջեի մասին» օրենքում վերաբաշխում ու լրացում, Հայաստանի Հանրապետության կառավարության 2020 թվականի դեկտեմբերի 23-ի N2121-ն որոշման մեջ փոփոխություններ ու լրացումներ կատարելու մասին» Կառավարության որոշման նախագիծը բխում է ՀՀ կառավարության 2021-2026թթ. ծրագրից՝ 2․7 «Քաղաքաշինություն» բաժնի , 7-րդ կետի, 1-ին ենթակետի՝ «բարձրացնել շենքերի և շինությունների հուսալիությունը և սեյսմակայությունը» պահանջներից։

1. **Տեղեկատվություն**

 **«Հայաստանի Հանրապետության 2022 թվականի պետական բյուջեի մասին» օրենքում վերաբաշխում ու լրացում, Հայաստանի Հանրապետության կառավարության 2021 թվականի դեկտեմբերի 23-ի N2121-Ն որոշման մեջ փոփոխություններ ու լրացումներ կատարելու մասին» Կառավարության որոշման նախագծի ընդունման կապակցությամբ ՀՀ պետական բյուջեի ծախսերը և եկամուտները չեն ավելանա:**